ᱤᱧ ᱢᱚᱱᱮ ᱢᱚᱱᱮ ᱛᱤᱧ ᱢᱮᱱ ᱮᱫ ᱛᱟᱦᱮᱫ, ᱦᱚᱲ ᱠᱚ ᱮᱱᱛᱮ ᱛᱤᱱᱟᱹᱜ ᱯᱷᱳᱱ ᱛᱮᱠᱚ ᱠᱟᱛᱷᱟ ᱫᱟᱲᱮᱭᱟᱜᱼᱟ ᱼ ᱱᱤᱛ ᱫᱚ ᱦᱚᱨ ᱨᱮ ᱢᱤᱱᱟᱹᱧᱟ, ᱱᱤᱛ ᱫᱚ ᱯᱷᱞᱟᱭᱤᱴ ᱨᱤᱧ ᱫᱮᱡ ᱮᱱᱟ, ᱱᱤᱛ ᱫᱚ ᱥᱤᱴ ᱨᱤᱧ ᱫᱩᱲᱩᱵ ᱮᱱᱟ, ᱥᱩᱨ ᱨᱮ ᱚᱠᱚᱭ ᱠᱚ ᱠᱚ ᱫᱩᱲᱩᱵ ᱟᱠᱟᱱᱟ, ᱚᱠᱟ ᱥᱤᱴ ᱧᱟᱢ ᱟᱠᱟᱱᱟ, ᱥᱟᱭᱤᱰ, ᱢᱤᱰᱤᱞ ᱥᱮ ᱣᱤᱱᱰᱳ ᱯᱟᱥᱴᱟᱹᱹᱹ, ᱥᱤᱴ ᱫᱚ ᱦᱩᱰᱤᱧ ᱜᱮᱭᱟ ᱥᱮ ᱫᱩᱲᱩᱵ ᱜᱟᱱᱚᱜ ᱠᱟᱱ ᱜᱮᱭᱟᱹᱹ ᱛᱤᱱᱟᱹᱜ ᱠᱩᱯᱞᱤ ᱛᱮᱯᱞᱟᱹᱹ ! ! !
 ᱱᱟᱥᱮ ᱜᱷᱟᱹᱲᱤᱠ ᱱᱚᱝᱠᱟ ᱜᱮ ᱯᱷᱳᱴᱚᱭ ᱠᱚᱭᱚᱜ ᱵᱟᱲᱟ ᱠᱮᱫ ᱛᱮ ᱢᱳᱵᱟᱭᱤᱞ ᱫᱚ ᱯᱮᱸᱴ ᱯᱚᱠᱮᱴ ᱨᱮ ᱫᱚᱦᱚ ᱠᱮᱫ ᱟᱭ ᱟᱨ ᱥᱤᱴ ᱪᱮᱛᱟᱱ ᱨᱮ ᱢᱮᱱᱟᱜ ᱞᱚᱜᱮᱡᱽ ᱠᱚᱢᱯᱟᱨᱴᱢᱮᱸᱴ ᱡᱷᱤᱡ ᱠᱟᱛᱮ ᱟᱡᱟᱜ ᱵᱮᱜᱽ ᱠᱷᱚᱱ ᱢᱤᱫ ᱯᱚᱠᱮᱴ ᱰᱟᱭᱨᱤ ᱞᱮᱠᱟᱱᱟᱜ ᱮ ᱚᱰᱚᱠ ᱠᱮᱫᱼᱟ ᱾ ᱟᱨ ᱚᱱᱟᱨᱮ ᱪᱮᱫ ᱠᱚᱪᱚ ᱚᱞ ᱮ ᱪᱷᱩᱴᱟᱹᱣ ᱮᱱᱟ ᱾ ᱧᱮᱞ ᱫᱚ ᱧᱮᱞᱚᱜ ᱠᱟᱱ ᱜᱮ ᱛᱟᱦᱮᱸᱫ ᱟᱫᱚ ᱤᱧ ᱜᱮ ᱵᱟᱹᱧ ᱯᱟᱲᱦᱟᱣ ᱞᱮᱫᱼᱟ ᱾ ᱱᱟᱥᱮ ᱚᱠᱛᱚ ᱤᱧ ᱦᱚᱸ ᱣᱤᱱᱰᱳ ᱥᱮᱫ ᱤᱧ ᱠᱚᱭᱚᱜ ᱧᱚᱜ ᱮᱫ ᱛᱟᱦᱮᱸᱫ, ᱟᱨ ᱣᱤᱱᱰᱳ ᱥᱤᱴ ᱨᱮ ᱡᱟᱦᱟᱸᱭ ᱫᱩᱲᱩᱵ ᱞᱮᱱ ᱛᱟᱦᱮᱸᱫ ᱩᱱᱤ ᱫᱚ ᱟᱡ ᱥᱟᱢᱟᱝ ᱥᱤᱴ ᱯᱚᱠᱮᱴ ᱠᱷᱚᱱ ᱵᱩᱠᱞᱮᱴ ᱚᱰᱚᱠ ᱠᱟᱛᱮ ᱯᱷᱩᱰ ᱢᱮᱱᱩ ᱯᱟᱲᱦᱟᱣ ᱨᱮ ᱵᱭᱚᱥᱛᱚᱭ ᱛᱟᱦᱮᱸ ᱠᱟᱱᱟ ᱾ ᱪᱮᱫ ᱞᱮᱠᱟᱱ ᱦᱚᱲ ᱠᱚ, ᱵᱟᱨ ᱜᱷᱚᱱᱴᱟ ᱟᱫᱷᱟ ᱡᱚᱨᱱᱤ ᱨᱮ ᱦᱚᱸ ᱩᱰᱟᱹᱣᱜ ᱜᱟᱹᱰᱤ ᱪᱮᱛᱟᱱ ᱨᱮ ᱩᱱᱟᱹᱜ ᱯᱩᱭᱥᱟᱹ ᱮᱢ ᱠᱟᱛᱮ ᱢᱟᱜᱤ ᱟᱨ ᱥᱩᱡᱤ ᱩᱯᱢᱟᱹ ᱡᱚᱡᱚᱢ ᱥᱟᱱᱟ ᱠᱚᱣᱟ, ᱚᱱᱟ ᱦᱚᱸ ᱞᱚᱞᱚ ᱫᱟᱜ ᱛᱮ ᱯᱷᱩᱞᱟᱹᱣ ᱤᱥᱤᱱᱟᱜ ! ! !
 ᱱᱤᱝᱠᱟᱹ ᱱᱤᱝᱠᱟᱹ ᱛᱮᱜᱮ ᱚᱠᱛᱚ ᱠᱚ ᱯᱟᱨᱚᱢ ᱤᱫᱤᱭᱮᱱᱟ ᱟᱨ ᱯᱟᱭᱤᱞᱚᱴ ᱠᱮᱵᱤᱱ ᱠᱷᱚᱱ ᱮᱱᱟᱣᱩᱸᱥᱢᱮᱸᱴ ᱦᱮᱡ ᱮᱱᱟ ᱟᱨ ᱟᱫᱷᱟ ᱜᱷᱚᱱᱴᱟᱨᱮ ᱯᱷᱟᱭᱤᱴ ᱚᱦᱢᱚᱫᱟᱵᱟᱫᱽ ᱨᱮ ᱞᱟᱱᱰᱤᱝ ᱟᱭ ᱢᱮᱱᱛᱮ ᱾ ᱥᱮᱛᱟᱜ ᱯᱷᱞᱟᱭᱤᱴ ᱠᱟᱱ ᱛᱟᱦᱮᱸᱫ ᱛᱚ, ᱡᱟᱦᱟᱸᱭ ᱦᱚᱲ ᱠᱚ ᱡᱟᱹᱯᱤᱫ ᱞᱮᱫᱼᱟ, ᱩᱱᱠᱩ ᱠᱚ ᱛᱤᱭᱟᱹᱨ ᱵᱟᱲᱟ ᱠᱟᱛᱮ ᱠᱚ ᱮᱵᱷᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱵᱟᱹᱭ ᱵᱟᱹᱭ ᱛᱮ ᱱᱟᱥᱮ ᱱᱟᱥᱮ ᱞᱟᱛᱟᱨ ᱨᱮ ᱚᱲᱟᱜ ᱠᱚ, ᱦᱚᱨ ᱠᱚ ᱪᱮᱛᱟᱱ ᱠᱷᱚᱱ ᱧᱮᱞ ᱤᱫᱤᱜ ᱠᱟᱱ ᱛᱟᱦᱮᱸᱫ ᱾ ᱟᱨ ᱑᱐ ᱴᱤᱲᱤᱡ ᱜᱟᱱ ᱨᱮᱜᱮ ᱱᱷᱟᱜ ᱯᱟᱞᱮ ᱞᱟᱱᱰᱤᱝ ᱞᱮᱠᱟ ᱾ ᱟᱨ ᱫᱚᱲᱦᱟ ᱠᱮᱵᱤᱱ ᱠᱷᱚᱱ ᱮᱱᱟᱣᱩᱸᱥᱢᱮᱸᱴ ᱦᱮᱡ ᱮᱱᱟ ᱱᱤᱛ ᱫᱚ ᱢᱳᱵᱟᱭᱤᱞ ᱯᱷᱳᱱ ᱯᱮ ᱵᱮᱵᱷᱟᱨ ᱫᱟᱲᱮᱭᱟᱜᱼᱟ!
 ᱢᱟᱥᱮ!  ᱛᱟᱞᱟ ᱦᱚᱨ ᱨᱮ ᱩᱱᱟᱹᱜ ᱦᱚᱲ ᱠᱚ ᱛᱤᱸᱜᱩ ᱟᱠᱟᱱᱟ, ᱩᱱᱠᱩ ᱟᱹᱣᱨᱤ ᱠᱚ ᱚᱰᱚᱠ ᱪᱟᱵᱟᱜᱼᱟ ᱟᱨ ᱱᱩᱭ ᱦᱚᱲ ᱫᱚ ᱚᱠᱟ ᱥᱮᱫ ᱛᱮ ᱚᱰᱚᱠᱚᱜ ᱥᱟᱱᱟᱭ ᱠᱟᱱᱟ !  ᱟᱫᱩᱧ ᱢᱮᱛᱟᱫ ᱫᱮᱭᱟ, ᱟᱯ ᱱᱮ ᱟᱱᱟᱩᱸᱥᱢᱮᱴ ᱥᱩᱱᱟ ᱱᱚᱦᱤ ᱥᱟᱭᱚᱫᱽ?  ᱠᱳᱶᱤᱰ ᱜᱟᱭᱤᱰ ᱞᱟᱭᱤᱱ ᱠᱮ ᱛᱚᱦᱚᱛ ᱥᱟᱢᱱᱮ ᱥᱮ ᱮᱠ ᱮᱠ ᱨᱚᱣ ᱥᱮ ᱯᱟᱥᱮᱱᱜᱮᱨᱥ ᱮᱠ ᱮᱠ ᱠᱚᱨ ᱠᱮ ᱱᱤᱠᱞᱮᱱᱜᱮ!  ᱟᱜᱮ ᱥᱮ ᱥᱚᱵᱽ ᱠᱳ ᱱᱤᱠᱚᱞᱱᱮ ᱫᱤᱡᱤᱭᱮ ᱯᱷᱤᱨ ᱢᱮ ᱱᱤᱠᱞᱩᱝᱜᱤ , ᱩᱥᱠᱮ ᱵᱟᱫᱽ ᱟᱯ ᱱᱤᱠᱞᱳᱜᱮ ᱾ ᱢᱮᱨᱮ ᱯᱮᱨ ᱚᱣᱩᱨ ᱥᱟᱢᱱᱮ ᱣᱟᱞᱟ ᱥᱤᱴ ᱠᱮ ᱵᱤᱪ ᱡᱚᱜᱟ ᱦᱤ ᱠᱚᱦᱟᱸ ᱦᱮ ᱡᱳ ᱟᱯ ᱠᱳ ᱵᱟᱦᱟᱨ ᱱᱤᱠᱟᱞᱱᱮ ᱠᱮ ᱞᱤᱭᱮ ᱥᱟᱭᱤᱰ ᱫᱩᱸ!
 ᱮ ᱟᱭᱳ ᱵᱟᱵᱟ ᱟᱨ ᱤᱧᱤᱡ ᱨᱟᱹᱱᱤ, ᱮ ᱦᱚᱯᱚᱱ ᱵᱮᱴᱟ, ᱤᱧᱤᱡ ᱦᱮᱲᱮᱢ ᱞᱟᱹᱰᱩ ᱮ ᱤᱧ ᱨᱤᱱ ᱫᱤᱥᱚᱢ ᱫᱩᱱᱤᱭᱟᱹ ᱨᱤᱱ ᱵᱚᱭᱦᱟ ᱵᱩᱦᱤᱱ ᱠᱚ ᱱᱤᱛ ᱫᱷᱟᱹᱵᱤᱡ ᱛᱤᱸᱜᱩ ᱨᱮᱜᱮ ᱢᱤᱱᱟᱹᱧᱟ ᱠᱷᱩᱱᱴᱤ ᱞᱮᱠᱟ, ᱟᱯᱮᱭᱟᱜ ᱥᱮᱵᱟᱨᱮ, ᱟᱨ ᱫᱟᱨᱟᱭ ᱫᱤᱱ ᱦᱚᱸᱧ ᱛᱟᱦᱮᱸᱱᱟ, ᱤᱠᱷᱟᱹᱱ ᱯᱟᱞᱮ ᱱᱤᱛ ᱫᱚ ᱥᱚᱢᱚᱭ ᱦᱮᱡ ᱥᱮᱴᱮᱨ ᱟᱠᱟᱱᱟ ᱟᱯᱮ ᱦᱚᱸ ᱢᱤᱫ ᱫᱷᱟᱣ ᱧᱮᱞᱤᱧ ᱯᱮ, ᱢᱤᱫ ᱫᱷᱟᱣ ᱦᱚᱦᱚ ᱥᱩᱨ ᱠᱟᱛᱮ ᱠᱩᱞᱤ ᱵᱤᱰᱟᱹᱣᱤᱧ ᱯᱮ, ᱤᱧᱟᱜ ᱚᱱᱛᱚᱨ ᱡᱤᱣᱤ ᱢᱟ ᱡᱩᱞᱩᱜ ᱠᱟᱱᱟ, ᱟᱹᱰᱤᱜᱟᱱ ᱠᱟᱹᱢᱤ ᱦᱚᱨᱟ ᱠᱚ ᱥᱤᱥᱴᱚᱢ ᱨᱮᱱᱟᱜ ᱵᱟᱹᱧ ᱠᱩᱥᱤᱭᱟᱜ ᱠᱟᱱᱟ ᱾ ᱛᱚᱵᱮ ᱤᱧ ᱠᱩᱥᱤ ᱵᱟᱹᱱᱩᱜ ᱤᱧ ᱠᱷᱟᱱ ᱟᱯᱮ ᱪᱮᱫ ᱞᱮᱠᱟ ᱨᱮ ᱠᱩᱥᱤᱧ ᱫᱚᱦᱚ ᱯᱮᱭᱟ? 